**Tu floare...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu floare-nmiresmată ascunzi scântei divine,

Ai fost o semincioară și-acum mă-ncânți pe mine.

Tu ești ca o fecioară, virgină și fecundă...

Duzini de admirații atragi într-o secundă.

Misterul vieții doarme în tine încifrat...

Când fructu-ți pârguit de guri va fi mâncat,

Semințele căzute or sta pe sol aiurea,

Și-n primăvara caldă, când va-nfrunzi pădurea

Din ele se va naște un alt crâmpei de viață…

Un lujer va-nflori, te-i arăta la față!

Tu floare-nmiresmată ascunzi scântei divine,

Și îngerii din ceruri, pot fi geloși pe tine !